recursal/SuperWikiNEXT-32B huggingface dataset:
**Jarl Holger Wahlström** (født 9. juli 1918 i Helsingfors, Finland, død 3. desember 1999 i Helsingfors) var Frelsesarmeens 12. general (internasjonal leder) 1981–1986.

Wahlström var finsk statsborger og giftet seg med løytnant Maire Nyberg (som ble offiser fra Helsingfors 1. korps i 1944)

Wahlstöm ble offiser i 1938 og kom også fra Helsingfors 1. korps. Han kom fra Finlands mest markante "Frelsesarmé-familie". Hans to brødre Tor Wahlström og Per-Erik Wahlström var begge kommandører i Frelsesarmeen. Deres far hadde også sentrale stillinger i Frelsesarmeen i Finland, blant annet som sjefsekretær.

Beordringer
-----------

Tjenestegjorde i korps, barne og ungdomsarbeid og på divisjonsplan i Finland. Under andre verdenskrig var han kapellan for finske styrker i Finland. Divisjonssjef (1960 – 1963), rektor ved offisersskolen og musikksekretær (1963 – 1968), sjefsekretær (1968 – 1972); Canada og Bermuda sjefssekretær (1972 – 1976); Finland, territorialleder (1976 – 1981); Sverige, territorialleder (1981).

Æresbevisninger
---------------

* Knight, Order of the Lion of Finland (1964)
* Order of Civil Merit, Mugunghwa Medal (Korea), (1983)
* Hon DHL (Western Illinois) (1985)
* Paul Harris Fellow of Rotary Internl, 1987;
* Commander, Order of the White Rose of Finland (1989).

Forfatterskap
-------------

* Matkalaulu (en reisendes sang)
* En Vallfartssang (1989).

Referanser
----------

1. ↑   Biografiskt lexikon för Finland, «Jarl Wahlström», Biografisk leksikon for Finland ID 5459-1416928958065[Hentet fra Wikidata]

Eksterne lenker
---------------

«Jarl Wahlström». *Biografiskt lexikon för Finland* **(svensk)**. Helsingfors: Svenska litteratursällskapet i Finland. 2008–2011. URN:NBN:fi:sls-5459-1416928958065. 


|  |  |  |
| --- | --- | --- |
| Forgjenger:**Arnold Brown** | **General for Frelsesarmeen**(1981–1986) | Etterfølger:**Eva Burrows** |

|  |  |
| --- | --- |
| Oppslagsverk/autoritetsdata | Uppslagsverket Finland **·** Biografiskt lexikon för Finland **·** Prabook **·** Geni **·** VIAF **·** LCCN **·** ISNI
 |
**Imperial College COVID-19 Response Team** er en gruppe ved MRC Centre for Global Infectious Disease Analysis innen Imperial College Faculty of Medicine i London som studerer COVID-19-pandemien og gir råd til den britiske regjering. Det ledes av Neil Ferguson.

Den 16. mars 2020 fremla *COVID-19 Response Team* modeller for forskjellige scenarier for spredningen av sykdommen i Storbritannia og USA. Dersom det ikke ble satt inn noen tiltak ville de lokale helseinstitusjoner bli hjelpeløst overveldet når empdemien traff områdene, ble det fremholdt. Det ble anbefalt periodiske sykluser med karantene etterfulgt av perioder med noe lettere sosial distansering, da slik at karantener skulle utgjøre to tredeler av tiden.

Den 30. mars publiserte det en studie av elleve europeiske land. Den kom med beregninger av situasjonen pr 28. mars (observert og modellert med CovidSim) som utgangspunkt, og projeksjoner fra 31. mars gitt daværende forventninger, og ved ingen inngripen, og hva forskjellen ville være. Den gav også en liste over nasjonale tiltak og de datoer de ble iverksatt i de forskjellige land. Pr. 6. juli hadde *COVID-19 Response Team* produsert 30 rapporter.

Referanser
----------

1. ↑  Landler, Mark; Castle, Stephen (17. mars 2020). «Behind the Virus Report That Jarred the U.S. and the U.K. to Action». *The New York Times* **(engelsk)**. ISSN 0362-4331.
2. ↑  Adam, David (2020). «Special report: The simulations driving the world's response to COVID-19». *Nature*. 580 (7803): 316–318. PMID 32242115. doi:10.1038/d41586-020-01003-6.
3. ↑  Imperial College COVID-19 Response Team (16. mars 2020). «Impact of non-pharmaceutical interventions (NPIs) to reduce COVID19 mortality and healthcare demand» (PDF).
4. 1 2  Imperial College COVID-19 Response Team (30. mars 2020). «Estimating the number of infections and the impact of nonpharmaceutical interventions on COVID-19 in 11 European countries» (PDF). s. 35.
***Castles in the Air*** er en amerikansk stumfilm fra 1919, regissert av George D. Baker.

Handling
--------

Når Fortuna Donnelly får en stillin ved Halcyon Theatre, blir manager Eddie Lintner snart romantisk interessert i henne. Men han er misunnelig på at hun i stedet foretrekker den velstående engelskmannen Owen Pauncefort. Fortuna spiser middag sammen med Pauncefort hjemme hos ham, hvor han gjør seksuelle tilnærmelser mot henne. Han beklager deretter, og innrømmer at han forsøker å finne sin kone - som hadde tatt ut skilsmisse fra ham etter en krangel.

Ved en tilfeldighet går fru Pauncefort til teateret, og Fortuna kjenner henne igjen fra et fotografi. Fortuna ringer derfor til Pauncefort, og ordner et sete for ham ved siden av hans kone. Det kranglete paret blir deretter gjenforent, og Fortuna finner snart lykken sin sammen med Eddie Lintner.

Skuespillere
------------

* May Allison som Fortuna Donnelly
* Ben F. Wilson som Eddie Lintner
* Clarence Burton som John McArthur
* Walter Percival som Owen Pauncefort)
* Irene Rich som Mrs. Owen Pauncefort
* Nellie Anderson som Mrs. Larrymore
* Viola Dolan som Esther Jones
* Ruth Maurice som Lucy Dalton

Referanser
----------

1. ↑  CASTLES IN THE AIR

Eksterne lenker
---------------

* (en) *Castles in the Air* på Internet Movie Database Rediger på Wikidata

* (en) *Castles in the Air* på Turner Classic Movies Rediger på Wikidata

* (en) *Castles in the Air* på American Film Institute Rediger på Wikidata
Folkemengden som stormet den amerikanske kongressen 6. januar 2021 betegnes som en mobb.
En **mobb** er en rå, ubehøvlet folkemengde.

Mobb forbindes med folkemengdene som bedrev lynsjing i USA. I nyere tid er det brukt om folkemengden som stormet den amerikanske kongressen 6. januar 2021. Også personer som bedriver hooliganisme betegnes som mobb.

Ordet *mobb* kommer fra engelsk *mob*, som igjen stammer fra latin *mobile (vulgus)*, i Det Norske Akademis ordbok forklart som «den urolige, lettpåvirkelige (menneskemengde)». Et relatert ord er mobbing, en handling som også kan utføres av en mobb.

Se også
-------

* Flash mob
* Oklokrati
* Pøbel

Referanser
----------

1. ↑  «De stormet Kongressen: QAnon-sjaman og våpenfanatiker». *www.vg.no*. Besøkt 17. november 2021.
2. ↑  Johansen, Anders Holth (14. juni 2004). «Engelske hooligans amok etter tap». *dagbladet.no* **(norsk)**. Besøkt 17. november 2021.

Litteratur
----------

* Bernt Hagtvet (1980). *Autoritet, ideologi, lydighet*. [Lillehammer]: Oppland distriktshøgskole. s. 73–75. ISBN 8271840304.

Eksterne lenker
---------------

* Søk etter *mobb* i Bokmålsordboka og Nynorskordboka eller i Det Norske Akademis ordbok

|  |  |
| --- | --- |
| Oppslagsverk/autoritetsdata | Store norske leksikon
 |
Pasient ved Fosnes sykehjem i Nord-Trøndelag.
**Geriatri**, av gresk *geras* (alderdom) og *iatreia* (helbredelse), er en medisinsk spesialitet som er konsentrert om sykdommer hos eldre, vanligvis avgrenset nedover til 65–70 års alder.

Geriatrien er opptatt av fysiske, psykiske, funksjonelle og sosiale tilstander som inntreffer ved akutt sykdom, kronisk sykdom, rehabilitering, forebygging, sosiale situasjoner og ved livets avslutning hos denne pasientgruppen.

Pasientgruppen anses å ha en høy grad av skrøpelighet og ofte flere lidelser, noe som krever en helhetlig tilnærming. Sykdommer kan framtre forskjellig hos eldre pasienter, og de er ofte svært vanskelige å diagnostisere. Responsen på behandling er ofte sein, og det er ofte et behov for sosial støtte.

Geriatrisk medisin er derfor ofte mer enn organorientert medisin og tilbyr i tillegg behandling i en tverrfaglig sammenheng. Hovedpoenget med dette er å optimalisere den funksjonelle statusen til den gamle, samt forbedre livskvalitet og autonomi.

Geriatrisk medisin er ikke spesifikt aldersdefinert, men de fleste pasientene vil være over 65 år gamle, og problemene som håndteres best av spesialiteten geriatri blir mye vanligere i aldersgruppen 80+.

Organiseringen av geriatrisk medisin varierer mellom europeiske land av historiske og strukturelle grunner.

I Norge er geriatri en *grenspesialitet* av indremedisin. Dette innebærer at den som skal bli spesialist i geriatri også må være spesialist i indremedisin, og i tillegg ha to års tilleggsutdannelse i geriatri. Som tillegg til generell indremedisin kreves blant annet kunnskaper om aldersbetingete endringer i kroppens fysiologi og omsetning av legemidier, om demens, delirium og andre kognitive forstyrrelser, om hjerneslag, om utredning av fall og falltendens, om rehabilitering og om koordinert tverrfaglig samarbeid.

Blant de vanligste typene medisiner som foreskrives til eldre i Norge er beroligende midler, antidepressiver, sovemidler og urodempende medisiner. I 2017 fikk pasienter på norske sykehjem i gjennomsnitt foreskrevet om lag 7 medikamenter.

Referanser
----------

1. ↑  Legemiddelbehandling av eldre - NHI.no

Se også
-------

* Gerontologi, læren om det friske gamle mennesket
* Polyfarmasi

Eksterne lenker
---------------

* Utdanning.no sin yrkesbeskrivelse av geriater
* Eldre (Helsebibliotekets sider om eldre)
* Alderspsykiatri (Helsebibliotekets sider om alderspsykiatri)
* Definisjon[*død lenke*] Definisjon av alderspsykiatri hos European Union of Medical Specialists
* Geriatri - akutt funksjonssvikt hos eldre (Prosedyre fra Nettverk for kunnskapsbaserte fagprosedyrer
* Metodebok fra Norsk geriatrisk forening Arkivert 28. november 2020 hos Wayback Machine.

|  |  |
| --- | --- |
| Oppslagsverk/autoritetsdata | Store medisinske leksikon **·** Store Danske Encyklopædi **·** Encyclopædia Britannica **·** GND **·** LCCN **·** BNF **·** BNF (data) **·** NDL **·** NKC
 |
**Hudson Bay-toktet** i 1686 var en av de engelsk-franske konfliktene ved Hudsonbukta. Det var det første av flere tokt sendt fra Ny-Frankrike mot handelsstasjonene til Hudson's Bay Company i sørenden av Hudsonbukta ledet av Chevalier de Troyes, klarte toktet å erobre handelspostene ved Moose Factory, Rupert House, Fort Albany og kapre kompaniskipet «Craven».

Selv om Frankrike og England da var i fred, brøt det ut krig mellom dem i 1689, og konflikten om utpostene i Hudsonbukta vedvarte. En av løytnantene til Troyes, Pierre Le Moyne d'Iberville, utførte flere tokt mot eiendommene til HBC og endte med en fransk seier i slaget ved Hudsonbukta i 1697. Mot slutten av krigen kontrollerte franskmennene alle utenom en handelsstasjon.

Kilder
------

* Newman, Peter C (1985). *Company of Adventurers: The Story of the Hudson's Bay Company*. Markham, ON: Viking. ISBN 0670803790. , Newman, Peter C (1985). *Company of Adventurers: The Story of the Hudson's Bay Company*. Markham, ON: Viking. ISBN 0670803790.  (1985). Newman, Peter C (1985). *Company of Adventurers: The Story of the Hudson's Bay Company*. Markham, ON: Viking. ISBN 0670803790.
**Ken Rudin** er en amerikansk journalist. Han er politisk redaktør for radiokanalaen National Public Radio i USA, og er involvert i flere nyhetsprogram om politikk på kanalen. Rudin er også programleder for den ukentlige podcasten *It's All Politics*, et segment kalt The Political Junkie på NPR-programmet Talk of the Nation og han skriver en spalte under det samme navnet for npr.org. På 1960-tallet begynte Rudin å samle på valgkampbuttons. Nå har han en samling på over 70 000 stykker.

Barndom
-------

Rudin ble født i The Bronx, hvor han gikk på Public School 64, Junior High School 82 og William Howard Taft High School. Etter high school flyttet han til Fort Lee, New Jersey. Han studerte ved Pace University.

Hillary Clinton-kommentar
-------------------------

Under primærvalget til presidentvalget i 2008 ble Rudin kritisert fordi han sammenlignet senator Hillary Clinton med Glenn Closes karakter Alex Forrest i filmen *Farlig begjær* under CNN-programmet *Sunday Morning*. Han sa om Clinton at hun som Glenn Closes karakter «ville fortsette komme tilbake, og de kommer ikke til å stoppe henne» («she’s going to keep coming back, and they’re not going to stop her»). Rudin unnskyldte seg senere.

Referanser
----------

1. ↑  Ken Rudin - biografi
2. ↑  Ken Rudin-biografi
3. ↑  13. juni 2008: Media Charged With Sexism in Clinton coverage *The New York Times*.

Eksterne lenker
---------------

* It's All Politics - Ken Rudins ukentlige podcast med Ron Elving.
* The Political Junkie – Ken Rudins politiske blog på NPRs nettsider
* Intern Edition – NPRs interne nettside.
Et **trykksystem** er et område i jordatmosfæren der lufttrykket er lavere eller høyere enn normalt. Termodynamiske effekter i atmosfæren og havet fører til at høy- og lavtrykk kontinuerlig oppstår og dør ut.

Trykksystemer på værkart
------------------------

På værkart kan vi se en grafisk framstilling av trykksystemer, ofte sammen med værfronter. Lavtrykksystemer merkes med en stor **L**, med mindre de er tropiske stormer eller tropiske sykloner da spesielle værsymbol blir brukt. Høytrykkssystemer merkes med en stor **H**. Hvor kraftige trykkssystemene er kan vi se etter hvor tett isobarene ligger.

Lavtrykksystemer
----------------

Lavtrykkssystemer har som regel syklonske egenskaper. På den nordlige halvkule blåser vinden mot klokka rundt lavtrykket på grunn av corioliseffekten, mens den blåser med klokka rundt lavtrykket på den sørlige halvkule. Lavtrykksystemer fører som regel til skyet vær og nedbør, og innimellom kraftig vind om lavtrykket er kraftig nok. 

De kraftigste uværene i historien har oppstått i forbindelse med syklonske lavtrykkssystemer. Tornadoer har for eksempel svært lavt trykk i senteret. 

Det laveste lufttrykket i havnivå som er observert er på 869,96 hPa. Det skjedde i det vestlige Stillehavet under tyfonen Tip den 12. oktober 1979.

Høytrykksystemer
----------------

Høytrykksystemer er ofte karakterisert med klart og kjølig vær. Vinden blåser antisyklonsk rundt høytrykk, det vil si med klokka på den nordlige halvkule og mot klokka på den sørlige halvkule. 

Om vinteren på den nordlige halvkule finner vi ofte vedvarende høytrykk over Nord-Amerika og Sibir, i tillegg til at de ofte oppstår over Nord-Europa. Dette kan føre til kuldebølger, som innimellom kan oppstå svært brått. I indre områder av Nord-Amerika har man observert at temperaturen har falt med så mye som 25ºC på bare noen timer i slike tilfeller. 

Høytrykksystemer fører sjelden med seg nedbør siden de produserer lite skyer. I kombinasjon med andre værsystem kan kaldlufta de fører med seg innimellom likevel føre til kraftig snøfall.

Se også
-------

Nordatlantisk oscillasjon
**Huddersfield** er en stor markedsby og den største bosetningen i det urbane distriktet (*metropolitan borough*) Kirklees i grevskapet West Yorkshire, England. Byen er administrasjonssenter for Kirklees, som de facto er en enhetlig myndighet. Den er den 11. største "town" i Storbritannia med en befolkning på 162 949 innbyggere, i henhold til folketellingen i 2011. Den er lokalisert halvveis mellom Leeds og Manchester, ligger 310 km nord for London, og 16,6 km sør for Bradford, den nærmeste byen.

Huddersfield har tradisjonelt vært kjent som en markedsby, men etter at den lokale tekniske høyskolen ble oppgradert til Universitetet i Huddersfield, har den begynte å bli omtalt som en universitetsby i stedet.

Huddersfield ligger nær samløpet av elvene Colne og Holme. Den er lokalisert innenfor grensene til det historiske regionen West Riding of Yorkshire, og er det største urbane området i distriktet Kirklees. Byen er kjent for sin deltagelse i den industrielle revolusjon, og for å være fødestedet for rugby league (en variant av rugby); tidligere statsminister Harold Wilson fra Labour og den internasjonale kjente skuespilleren James Mason.

Fotballklubben Huddersfield Town AFC spiller i EFL Championship.

Referanser
----------

1. ↑  Kilcommons, Denis (4. juni 2013): «Huddersfield is the 11th biggest town in Britain». *The Huddersfield Daily Examiner*.
2. ↑  «Britain's 20 biggest towns». *The Telegraph*. 18. august 2011

Litteratur
----------

* Haigh, E.A. Hilary, red. (1992): *Huddersfield: A Most Handsome Town – Aspects of the History and Culture of a West Yorkshire Town*. Kirklees MC, Huddersfield

Eksterne lenker
---------------

* (en) Huddersfield – kategori av bilder, video eller lyd på Commons Rediger på Wikidata

* (en) Huddersfield – galleri av bilder, video eller lyd på Commons Rediger på Wikidata

 Huddersfield hos Wikivoyage

* Huddersfield Town Hall
* About Huddersfield
* Huddersfield History
* Live Webcams in Huddersfield

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Vision of Britain **·** VIAF **·** GND **·** LCCN **·** NKC **·** GeoNames **·** BBC Things **·** MusicBrainz
 |
Trykkoverbelastning av venstre ventrikkel fører til sykdommen venstre ventrikkel-hypertrofi (høyre).
**Trykkoverbelastning** betegner en patologisk tilstand av hjertemuskelen der et hjertekammer fortsetter å trekke seg sammen samtidig som det er utsatt for uvanlig høyt blodtrykk i systole-fasen (uvanlig høyt afterload). Trykkoverbelastning forekommer i alle hjertekamre, men i større grad ventriklene enn atriene. Trykkoverbelastning kan forekomme sammen med volumoverbelastning, og fører vanligvis til hypertrofi, der geometriske endringer ofte kan sees ved hjelp av ekkokardiografi. Hypertrofi kan igjen føre til hjertesvikt.

Trykkoverbelastning fører til at hjertemuskelen blir mange ganger stivere enn normalt, og dette gjelder både hjertemuskelcellene og matriksen.

Referanser
----------

1. ↑  Eva Gerdts, Per Omvik, Rune Mo, Sverre E. Kjeldsen (18. mars 2004). «Hypertensjon og hjertesykdom». Tidsskriftet, Den norske legeforeningen. Besøkt 12. oktober 2022.
2. ↑  Rajiv R. Chaturvedi, Todd Herron, Robert Simmons, Darryl Shore, Pankaj Kumar, Babulal Sethia, Felix Chua, Efstathios Vassiliadis, Jonathan C. Kentish. «Passive Stiffness of Myocardium From Congenital Heart Disease and Implications for Diastole». Circulation. doi:10.1161/CIRCULATIONAHA.109.850677.
Gjellebeinet (cleithrum) fra en havabbor.
**Hudbein** eller **hinnebein** er beinvev som er dannet ved intramembranøs forbeining og danner komponenter av skjelettet hos virveldyr, inkludert skalletaket, kjeven og skulderbeltet hos firbeinte virveldyr, gjellelokk og finnestråler hos fisk og skilpaddeskall hos skilpadder. I motsetting til dyptliggende knokler som er dannet ved forbeining av brusk, har hudbein utgangspunkt i hud eller hinner. Hudbein dannes i lærhuden og dannes ved at det legges ned lag utenpå vevet, de ytre lagene i vevet dannes av osteoblaster.

Overflaten av hudbein ligger ofte helt i dagen og kan være rikt ornamentert med et dekke av et hornpanser av keratin, slik som i hudpanserert hos krokodiller og skalletaket hos panserpadder.

Mange knokler dannet av hudbein finnes igjen hos mange virveldyr, selv om det er store variasjoner i form og antall elementer. Eksempler på slike bein som finnes i mange grupper er elementene i skalletaket, kragebeinet og *os cordis*.

Referanser
----------

1. ↑  Geurtzen, K.; Knopf, F.; Wehner, D.; Huitema, L.F.A.; Schulte-Merker, S.; Weidinger, G. (12. mai 2014). «Mature osteoblasts dedifferentiate in response to traumatic bone injury in the zebrafish fin and skull». *Development*. 141 (11): 2225–2234. doi:10.1242/dev.105817. Besøkt 27. september 2016.
2. ↑  de Buffrénil, V.; Clarac, F.; Fau, M.; Martin, S.; Martin, B.; Pellé, E.; Laurin, M. (2015). «Differentiation and growth of bone ornamentation in vertebrates: a comparative histological study among the Crocodylomorpha». *Journal of Morphology*. 276 (4): 425–445. doi:10.1002/jmor.20351.
3. ↑  Ankel-Simons, F. (2007). *Primate anatomy: an introduction* (3. utg.). Oxford: Academic. s. 164. ISBN 0123725763.
**Trym Helge Aafløy** (født 4. mai 1963) er en norsk politiker som i kommunevalget 2019 var førstekandidat i Bergen kommune for partiet Folkeaksjonen nei til mer bompenger (FNB). FNB fikk 25 000 stemmer i Bergen, fikk 16,7 % av stemmene og elleve representanter i bystyret. Aafløy fikk i tillegg 11656 tilleggstemmer, iflg. Valgoppgjør for Bergen. 

Aafløy var tredjekandidat ved valget til Vestland fylkesting for samme parti. Aafløy meldte seg ut av FNB i desember 2020.

Aafløy er representant i Bergen bystyre, Utvalg for Finans, Kultur og næring, og i Vestland fylkesting, Hovedutvalg for Samferdsel og mobilitet. 

Aafløy har en Bachelorgrad fra BI Bergen.

Referanser
----------

1. ↑   Grunnboksinformasjon fra Statens Kartverk, besøkt 10. september 2019, «Kommune: 1201 Bergen, Gnr: 44, Bnr: 589»[Hentet fra Wikidata]
2. ↑  Bompengepartiet størst i Bergen
3. ↑  Valgresultat 2019. NRK. Besøkt 18. desember 2019.
4. ↑  Trym Aafløy melder seg ut av FNB. NRK. Besøkt 18. desember 2020.
5. ↑  Sjokoladedrømmen Dagens Perspektiv

Eksterne lenker
---------------

* (en) Trym Aafløy – kategori av bilder, video eller lyd på Commons Rediger på Wikidata
Gerlachestredet på kartet over AntarktishalvøyaGerlachestredetGerlachestredetGerlachestredet på kartet over Antarktishalvøya
**Gerlachestredet** er et sund som skiller Det antarktiske arkipel fra Danco Coast på Antarktishalvøya. Eduard Dallmann oppdaget den sørlige munningen på sin ekspedisjon i 1873–74, mens Belgica-ekspedisjonen under ledelse av Adrien de Gerlache utforsket hele sundet i januar–februar 1898 og navnga det etter ekspedisjonsskipet «Belgica». Etter hjemkomsten ble navnet endret til ære for ekspedisjonslederen selv på forespørsel fra ekspedisjonsmedlemmer. Gerlachestredet ble ytterligere kartlagt på Jean-Baptiste Charcots ekspedisjoner i 1903–05 og 1908–10. 

* 
* 
* 
*

Kilder
------

* Composite Gazetteer of Antarctica Den vitenskapelige komite for antarktisforskning (SCAR). Katalognr. 5273

Eksterne lenker
---------------

* (en) Gerlache Strait – kategori av bilder, video eller lyd på Commons Rediger på Wikidata

Portal: Antarktis


|  |  |
| --- | --- |
| Oppslagsverk/autoritetsdata | Encyclopædia Britannica **·** GeoNames **·** GNIS **·** SCAR

 |
***The Golden Claw*** er en amerikansk stumfilm fra 1915, regissert av Reginald Barker.

Handling
--------

Lillian Hillary blir oppmuntret av moren sin til å gifte seg med en velstående mann, etter farens dødsfall og tapet av familie-formuen deres. Hun velger Bert Werden, istedenfor en annen frier: finansmannen Graham Henderson. Men Werden mister formuen sin kort tid senere, og Lillian maser på ham til å arbeide både natt og dag med å handle på aksjemarkedet. Selv om Warden gjenvinner formuen, lider helsen snart. Han utvikler også en besettelse av å tjene mest mulig penger. Werden neglisjerer Lillian mer og mer, som savner å få oppmerksomheten hans.

Etter at Werden har glemt deres tredje bryllupsdag på rad, reagerer han på Lillians misnøye ved å kaldt gi henne en sjekk på 50 000 dollar. Men Henderson forsøker å få kontroll over et syndikat for å slå Werden konkurs en gang for alle, slik at Lillian sannsynligvis kommer til å forlate ham. Werden ber, for å redde seg selv, henne gi ham tilbake sjekken på 50 000 dollar - noe hun nekter å gå med på. Werden vurderer deretter å begå selvmord.

Rolleliste
----------

* Bessie Barriscale som Lillian Hillary.
* Frank Mills som Bert Werden.
* Wedgwood Nowell som Graham Henderson.
* Truly Shattuck som Lucy Hillary.
* Robert Dunbar som Alec Werden.
* J. Barney Sherry.

Referanser
----------

1. ↑  THE GOLDEN CLAW

Eksterne lenker
---------------

* (en) *The Golden Claw* på Internet Movie Database Rediger på Wikidata

* (en) *The Golden Claw* på American Film Institute Rediger på Wikidata

* (en) *The Golden Claw* på Silent Era Rediger på Wikidata
**Cyrus Levinthal** (født 2. mai 1922 i Philadelphia i USA, død 4. november 1990 i New York City) var en amerikansk molekylærbiolog.

Liv og virke
------------

### Bakgrunn og virke

Levinthal ble utdannet med en ph.D. i fysikk fra University of California, Berkeley og underviste i fysikk ved University of Michigan i syv år før han flyttet til Massachusetts Institute of Technology (MIT) i 1957. I 1968 kom han til Columbia University og i 1969 ble han professor for det nyopprettede Department of Biological Sciences, der han forble til sin død av lungekreft i 1990.[]

### Forskning

Da Levinthal var på MIT gjorde han betydelige oppdagelser innenfor den molekylære genetikk relatert til mekanismen for DNA-replikasjon, relasjonen mellom gener og proteiner samt mRNAs natur.[]

Ved Columbia University anvendte Levinthal computere til å fremstille tredimensjonelle bilder av biologiske strukturer såsom proteiner. Han betraktes som faren til grafisk visning av proteinstrukturer på computer.

Levinthal-paradokset er imidlertid det som umiddelbart forbindes med Levinthal, og det viser hvordan tilfeldig oppfoldning av proteiner ikke kan forekomme.[] Paradokset er et tenkt eksempel på proteinfoldning som viser at et protein aldri (ikke innenfor dets livstid) vil folde opp i den rette konformasjon ved en tilfeldig avprøvelsesmetode. Paradokset anvender enkle beregninger, hvor blant annet tider for molekylære bevegelser inndras.[] Det kritiseres imidlertid for å være unødvendig, idet de færreste har trodd at proteiner foldet rent tilfeldig.[]

Referanser
----------

1. 1 2 3   www.nytimes.com[Hentet fra Wikidata]
2. ↑   oskicat.berkeley.edu[Hentet fra Wikidata]
3. ↑  «Arkivert kopi». Arkivert fra originalen 18. august 2007. Besøkt 26. juli 2019.

Eksterne lenker
---------------

* Cyrus Levinthal Arkivert 18. august 2007 hos Wayback Machine. på Columbia Universitys hjemmeside
* Early Interactive Molecular Graphics på MIT


|  |  |
| --- | --- |
| Oppslagsverk/autoritetsdata | Prabook **·** Geni **·** MGP
 |
**Mørlands Jernværk** var et jernverk i Sannidal ved Kragerø som var i drift fra 1609 til 1665.

Jernverket lå inn under Mørland gård i Kjølebrønn i Sannidal i Telemark, som på 1600-tallet var en del av Bratsberg len. Gården Mørland og bonden Olluff Mørland er første gang nevnt i historiske dokumenter i 1528.

Mørlands Jernværk var kanskje det eldste jernverket i Telemark - Agder. Her var også en masovn til smelting av malmen.

I 1609 fikk hammersmed Anders Henrichsen bevilling til anlegg og drift av en smeltehytte. Dette skjedde i starten av den perioden da kong Christian IV var særlig aktiv med å stimulere til produksjon av jern i Norge.

I 1641 ble Mørlands Jernværk kjøpt av hollenderen Gabriel Marselius og broren Selius. De to brødrene Marselius startet også gruvedrifta på Langøy. De drev Mørland til 1662; da solgte de jernverket til Peder Throelsen (eller Truelsen) fra Kragerø.

Jernverket ble lagt ned i 1665.

Referanser
----------

1. ↑  Try, Hans (1986). *Jernverk på Agder: ei artikkelsamling*. Kristiansand: Agder distriktshøgskole. s. 10. ISBN 8271171887.
2. ↑  Christophersen, H.O. (1974). *Fra jernverkenes historie i Norge*. Oslo: Grøndahl. s. 44. ISBN 8250400763.
***The Gown of Destiny*** er en amerikansk stumfilm fra 1917, regissert av Lynn Reynolds.

Handling
--------

Den franske kjole-designeren Andre Leriche blir avvist når han forsøker å verve seg til militæret, fordi han ikke er høy nok. Han begynner deretter å designe en kjole, som han håper kan hjelpe landet sitt. Hans arbeidsgiver, Madame Felice, selger kjolen til fru Mortimer Reyton. Kjolen forvandler henne så mye at ektemannen, Mr. Reyton, til ære for bryllupsdagen deres kjøper tre ambulanser til Frankrike. Mrs. Reyton sender deretter kjolen til sin kusine Natalie.

Plagget inspirerer engelskmannen Neil Cunningham så mye at han, for å vinne Natalies kjærlighet, vender hjem for å verve seg til militæret. I Frankrike viser Neil seg som en helt, og mens han leder et angrep mot en tysk høyborg. Han redder også faren til Andre, byens borgermester, fra døden. Dermed gjorde kjolen faktisk virkelighet av Andres drøm om å tjene landet sitt.

Skuespillere
------------

* Alma Rubens som Natalie Drew
* Herrera Tejedde som Andre Leriche
* Allan Sears som Neil Cunningham
* Lillian West som Mrs. Reyton
* J. Barney Sherry som Mr. Reyton
* Pietro Buzzi som Lucien Leriche
* Frederick Vroom som Sir John Cunningham
* Bliss Chevalier som Madam Felice

Referanser
----------

1. ↑  THE GOWN OF DESTINY
2. ↑  Alan Goble. *The Complete Index to Literary Sources in Film*

Eksterne lenker
---------------

* (en) *The Gown of Destiny* på Internet Movie Database Rediger på Wikidata

* (en) *The Gown of Destiny* på American Film Institute Rediger på Wikidata
**Tore Kordahl**
(født 17. desember 1950)
er en tidligere norsk fotballspiller kjent fra landslaget.

I sin ungdom spilte han frem til 1973 for 
Flisa IL og
Grue IL, hadde en sesong med 17 kamper i SFK Lyn 1974, men
ble mest kjent fra tiden i Lillestrøm SK der han
1974-82 hadde 164 kamper og en scoring i toppserien (tilsammen 322 kamper i
alle sammenhenger). I sine 29 kamper for 
Norges herrelandslag i fotball spilte han ofte med stoppermakker Jan Birkelund.
Kordahl vant 
1. divisjon fotball for herrer 1977 og 
1978, samt vinner av
Norgesmesterskapet i fotball for herrer 1977, 
1978 og
1981
Han avsluttet i Kongsvinger IL i 1983. Han har også en sønn som heter Jonas Kordahl, som spiller for Skjetten.

Referanser
----------

1. ↑   transfermarkt.com, Transfermarkt spiller-ID 266630, besøkt 9. oktober 2017[Hentet fra Wikidata]
2. ↑  omtale[*død lenke*] fra sportskontoret.no

Eksterne lenker
---------------

* (en) Tore Kordahl – Transfermarkt Rediger på Wikidata

* (en) Tore Kordahl – national-football-teams.com Rediger på Wikidata

* (en) Tore Kordahl – WorldFootball.net Rediger på Wikidata

* (en) Tore Kordahl – EU-Football.info Rediger på Wikidata

* (no) Tore Kordahl – Norges Fotballforbund Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon
 |
***The Goose Girl*** er en amerikansk stumfilm fra 1915, regissert av Frederick A. Thomson.

Handling
--------

Grev von Herbeck, kansler for storhertugen av Ehrenstein, er gift - men han holder dette hemmelig på grunn av hans høye politiske ambisjoner. Hans døende kone skriver et brev til ham, og oppfordrer ham til å gjøre deres unge datter til en flott ung kvinne. For dette formål arrangerer Herbeck å få Torpete, en sigøyner, til å kidnappe Gretchen, datteren til storhertugen. Han tar frakken og medaljongen som tilhører den lille prinsessen, og sender så sin egen datter, Hildegarde, av gårde.

Under bortføringen av Gretchen blir hun såret i skulderen av en kule. Femten år senere forteller Von Herbeck til storhertugen at han har funnet igjen prinsessen. Han viser også frem kåpen, medaljongen og Hildegarde som bevis. I mellomtiden har den virkelige prinsessen blitt forlatt av sigøynerne, og adoptert av bønder. Den unge kong Fredrick av Jugendheit blir offisielt forlovet med den falske prinsessen.

Men Fredrick ønsker ikke å gifte seg med en kvinne han aldri har møtt, og overhodet ikke kjenner personlig. Men når han reiser rundt på landsbygda, møter han tilfeldigvis den virkelige prinsessen. Han redder henne også fra en ondskapsfull greves fornærmende oppmerksomhet, og lengter etter å gifte seg med henne. Men fordi han aldri kan gifte seg med en vanlig, fattig bonde, virker den ekte kjærligheten fortapt. Eller gjør det?

Skuespillere
------------

* Marguerite Clark som Gretchen
* Monroe Salisbury som Frederick
* Sydney Deane som prinseregenten Jugendheit
* E.N. Dunbar som Storhertugen av Ehrenstein
* James Neill som Grev Von Herbeck
* Lawrence Peyton som Von Wallenstein
* Page Peters som Carmichael.
* Horace B. Carpenter som Torpete, en sigøyner.
* Ernest Joy som Hans
* J.M. Cassidy som Gottfried
* Miss Johnson som prinsesse Hildegarde
* Jane Darwell som Irma

Referanser
----------

1. ↑  The Goose Girl

Eksterne lenker
---------------

* (en) *The Goose Girl* på Internet Movie Database Rediger på Wikidata

* (en) *The Goose Girl* på AllMovie Rediger på Wikidata

* (en) *The Goose Girl* på American Film Institute Rediger på Wikidata

* (en) *The Goose Girl* på Silent Era Rediger på Wikidata
**Marlon Anderson Harewood** (født 25. august 1979 i Hampstead i London) er en engelsk fotballspiller med barbadosisk opphav som for øyeblikket spiller for Hartlepool United.

Karriere
--------

### Nottingham Forest

Harewood var et resultat av Nottingham Forests ungdomssatsing, hvor han var kjent som "Alf" og gjorde sin debut i 1998. Samme året ble han utlånt til den finske klubben FC Haka i Veikkausliiga. Han fikk erfaring utenlands og bidro til å vinne både den finske serien og cupen med klubben. Etter at låneavtalen med Haka hadde gått ut ble han utleid på nytt, denne gang til Ipswich Town. Her spilte han bare 6 kamper og scoret ett mål. Da han kom tilbake til Nottingham Forest, var han en av de mest målfarlige spissene i divisjonen. Han scoret 51 mål på 124 ligakamper. Sammen med David Johnson utgjorde han en fryktet spissduo i divisjonen.

### West Ham

Han kom til West Ham i november 2003 for en prislapp på £500 000. Harewood var toppscorer i West Ham i 2003/2004 med totalt 23 mål. West Ham spilte play-off i 2005, men klarte å beholde plassen. Harewood scoret 14 mål den sesongen. I november 2006 scoret han et avgjørende mål i de siste minuttene hjemme på Upton Park. 

### Aston Villa

Harewood signerte for Aston Villa 17. juli 2007 for £4 millioner. Harewood scoret sitt hundrende ligamål mot Blackburn Rovers, i en kamp Aston Villa vant 4-0 på Ewood Park 28. november 2007. 

Harewood har uansett ikke blitt noen suksess på Villa Park og har bare startet en seriekamp for klubben etter at han kom. Siste halvdel av 08/09-sesongen ble han lånt ut til Wolverhampton. De hadde i låneavtalen en opsjon på kjøp, men valgte å ikke utnytte den etter at klubben rykket opp til Premier League. Preseason 2009 var preget av skadeavbrekk, og i september 2009 ble Marlon lånt ut til Newcastle United for tre måneder. Der hjemmedebuterte han med mål etter å ha kommet inn som innbytter i sin andre kamp for klubben. Harewood ble skadet etter oppholdet i Newcastle og ble sommeren 2010 frigitt av Aston Villa sammen med blant andre Wilfred Bouma.

### Blackpool

11. august 2010 skrev han under en toårskontrakt med Blackpool etter å ha vært på prøvespill for klubben.

Referanser
----------

Eksterne lenker
---------------

* (en) Marlon Harewood – Transfermarkt Rediger på Wikidata

* (en) Marlon Harewood – Soccerbase.com Rediger på Wikidata

* (en) Marlon Harewood – Soccerway Rediger på Wikidata

* (en) Marlon Harewood – FBref Rediger på Wikidata
**Sun Yaoting** (tradisjonell kinesisk: 孫耀庭, forenklet kinesisk: 孙耀庭, pinyin: *Sūn Yàotíng*, Wade-Giles: *Sun Yao-t'ing*; født 29. desember 1902 i Tianjin, død 17. desember 1996 i Beijing) var den siste overlevende keiserlige evnukk i Kinas historie. Han ble kastrert åtte år gammel av sin far bare åtte måneder før den siste keiseren mistet makten.

Sun Yaoting ble deportert til en laogai under kulturrevolusjonen - fordi evnukkene ble ansett som monstre fra en hatet fortid. Etterpå fikk han innpass i et buddhisttempel, og der skulle han tilbringe sine siste leveår.

Biografi
--------

Forfatteren Jia Yinghua har skrevet en bok om Sun Yaoting som skildrer hele hans liv. Boken (末代太监孙耀庭传 / 末代太監孫耀庭傳) ble publisert i 1992 og er delvis oversatt til 15 språk, deriblant en engelsk oversettelse fra 2008 *The Last Eunuch of China-The Life of Sun Yaoting*.

Referanser
----------

1. ↑  «Castration secrets of China's last eunuch revealed». *ABC Online*. Australian Broadcasting Corporation. 16. mars 2009. Besøkt 16. mars 2009.
2. ↑  Faison, Seth (20. desember 1996). «The Death of the Last Emperor's Last Eunuch». *The New York Times*. The New York Times Company. Besøkt 16. mars 2009.
3. ↑  «Mort du dernier eunuque chinois», i *Libération*, 20. desember 1996, .
4. ↑  Yinghua, Jia (2008). *The Last Eunuch of China: The Life of Sun Yaoting*. China Intercontinental Press. s. 314. ISBN 9787508514079.

  


|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** ISNI **·** NLA **·** NKC **·** BNE
 |
**Imperial Chemical Industries** (ICI) var et ledende britisk kjemiselskap som ble opprettet i 1926 og som i 2008 ble et datterselskap til det nederlandske AkzoNobel. ICI er også opprinnelsen til det tidligere legemiddelselskapet Zeneca, som i 1999 dannet Astra Zeneca ved en fusjon med Astra.

I sin tid som selvstendig selskap hadde ICI sitt hovedkontor i Millbank i London, var børsnotert og inngikk i de britiske børsindeksene FT 30 og FTSE 100.

Et av de viktighste produksjonsanleggene var i Billingham i County Durham.

Historie
--------

ICI ble dannet i desember 1926 ved sammenslåelse av fire selskaper: Brunner Mond, Nobel Explosives, United Alkali Company og British Dyestuffs Corporation. En grunn til sammenslåelsen var å bedre kunne konkurrere med amerikanske DuPont og tyske IG Farben.

Ved opprettelsen omfattet produksjionen blant annet sprengstoff, kunstgjødsel, insekticider, fargestoffer, ikke-jern-metaller og malerfarger. Fra slutten av 1920- til tidlig på 1940-tallet spilte ICI en viktige rolle ved utviklingen av nye kjemiske produkter, ikke minst nye plastmaterialer og andre polymerbaserte produkter. Nevnes kan fargestoffet ftalocyanin (1929), akrylplasten *Perspex* (1932), de alkydbaserte *Dulux*-fargene (1932, samutviklet med DuPont), polyeten (1937) og polyetentereftalatfiberet *Terylene* (1941).

På 1940- og 1950-tallet gikk ICI også inn i legemiddelindustrien og utviklet deretter et antall produkter inklusive malarialegeemiddelet Paludrine (1940-tallet), anestesilegemiddelet halotan (1951), pesticidet Gramoxone (1962), betablokkeren Inderal (1965), rodenticidet brodifacoum (1974) og kreftlegemiddelet tamoxifen (1978). Legemiddelsavdelingen dannet ICI Pharmaceuticals i 1957. Hele ICIs virksomhet innen legeemiddel og biovitenskap ble i 1993 til et eget selskap, Zeneca Group, som i 1999 fusjonerte med Astra AB til AstraZeneca.

I 1991 solgte ICI sin jordbrukskjemiske virksomhet til Norsk Hydro.

I 1997 kjøpte ICI National Starch & Chemical, som var Unilevers spesialkjemikalievirksomhet, og senere samme år kjøpte man den sveitsiske fargeprodusenten Rutz & Huber. Ved denne tid solgte ICI også ut flere enheter som produserte bulkkjemikalier, inklusive polyestervirksomheten, som ble solgt til DuPont.

Referanser
----------

1. ↑   The Observer, «Imperial Chemical Industries», side(r) 2, utgitt 19. desember 1926[Hentet fra Wikidata]
2. ↑   news.bbc.co.uk[Hentet fra Wikidata]

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** NKC
 |
«Impala» har flere betydninger.

**Impala** (*Aepyceros melampus*) (fra gresk *aipos* «høy» *ceros* «horn» + *melas* «sort» *pous* «fot») er en mellomstor afrikansk antilope. Navnet, **Impala**, kommer fra zulu-språket. Man kan finne dem på savannene i Kenya, Tanzania, Mosambik, Namibia, Botswana, Zambia, sør i Angola, nordøst i Sør-Afrika og Uganda (Navnet til landets hovedstad – Kampala – kommer fra Impala).

Beskrivelse
-----------

Gjennomsnittsvekten til en impala er ca. 75 kilogram. De er gule og rød-brune i fargen, men lysere på sidene, og er hvite på undersiden av magen. Bukker har lyre-formede horn som kan bli opptil 90 centimeter lange. Når den blir redd eller overrasket vil hele flokken fare omkring for å forvirre rovdyret. De kan hoppe lengre enn 9 meter og 2,5 meter høyt. De er byttedyr for nesten alle store rovdyr. Impalaen er en drøvtygger.

Habitat
-------

Impala er en av de dominerende artene på savannene. De er flokkende skapninger, og er vanligvis å se i flokker, ofte en bukk med mange hunner, selv om søyene vil forlate flokken for å føde. Matinntaket deres består av en mikstur av gress og løv. Flokker vil bruke spesifikke steder for sin avføring. Impala er aktive både dag- og nattestid. Impala er avhengig av vann, og en flokk indikerer ofte at vann er like ved.

Hannimpala med en flokk hunner

Sosial struktur
---------------

Unge hannimpalaer danner ungkarsflokker på rundt 30 stykker. Hunner og unge danner flokker på opp til 200 stykker. Voksne hanner har territorier, og leder enhver hunnflokk som vandrer på sitt territorium.

Eksterne lenker
---------------

* (en) *Impala* i Encyclopedia of Life Rediger på Wikidata

* (en) *Impala* i Global Biodiversity Information Facility Rediger på Wikidata

* (en) *Impala* hos Fossilworks Rediger på Wikidata

* (en) *Impala* hos ITIS Rediger på Wikidata

* (en) *Impala* hos NCBI Rediger på Wikidata

* (en) *Kategori:Aepyceros melampus* – bilder, video eller lyd på Wikimedia Commons Rediger på Wikidata

* (en) *Aepyceros melampus* – galleri av bilder, video eller lyd på Wikimedia Commons Rediger på Wikidata

* *Aepyceros melampus* – detaljert informasjon på Wikispecies Rediger på Wikidata
* Impala: Wildlife-oppsummering fra den Afrikanske Wildlife-foreningen

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** GND **·** LCCN **·** NDL
 |
**L. Johansen AS** er en forretning som selger jakt- og fiskeutstyr i Namsos i Nord-Trøndelag. Forretningen etablert i 1875 av kjøpmann Ludvig Johansen og er en av Namsos' eldste forretninger. Fra begynnelsen solgte forretningen både jakt- og fiskeutstyr og kolonialvarer, heriblant frukt, grønnsaker, hermetikk og tobakk, og etablerte i 1910 også sin egen kaviarfabrikk med merkenavnet Ola-kaviar. Fra 1896 til 1918 hadde L. Johansen også pakkhus og ekspedisjon for Namsos Dampskibsselskab. I mai 2007 ble kolonialdriften avviklet, slik at virksomheten ble en ren jakt- og fiskeutstyrsforretning. Fra 2007 har forretningen også egen nettbutikk.

Referanser
----------

1. ↑  Sætherskar, Johs. (red.) (1946). *Det norske næringsliv. Nord-Trøndelag fylkesleksikon*. Bergen: Det norske næringsliv forlag. s. 177.
2. ↑  Aavatsmark, Ole Severin (1914). *Namsos. Byens anlæg og utvikling*. Kristiania. s. 180.
3. ↑  Krekling, Sigurd (1961). *Namsos 1914–1954*. Namsos kommune. s. 297–298.
4. ↑  «Om oss». L. Johansen. Besøkt 3. februar 2017.

Eksterne lenker
---------------

* Offisielt nettsted
**L4** er en familie av andre generasjons mikrokjerner. L4 har primært blitt brukt i Unix-lignende operativsystemer, men har også vært brukt i forskjellige andre operativsystemer.

Liksom sin forgjenger L3 ble den skapt av den tyske informatikeren Jochen Liedtke (1953–2001) som en respons på den dårlige ytelsen til tidligere mikrokjerner. Liedtke mente at en mikrokjerne som var konstruert fra starten av for høy ytelse, snarere enn andre målsetninger, ville produsere en mikrokjerne i praktisk bruk. Hans opprinnelige implementasjon i håndkodet Intel 80386 assemblerkode i 1993 skapte stor interesse i dataindustrien. Siden den gangen har L4 blitt plattformuavhengig og har fått forbedringer i datasikkerhet, isolasjon og robusthet.

Det har vært ulike nyimplementasjoner av den opprinnelige L4, deriblant **L4Ka::Pistachio** (det tekniske universitetet i Karlsruhe), **L4/MIPS** (University of New South Wales) og **Fiasco** (Technische Universität Dresden). Navnet L4 refererer derfor ikke lenger bare til den første implementasjonen, men til en familie av mikrokjerner.

En variant, **OKL4** fra Open Kernel Labs, har blitt levert i milliarder av eksemplarer av mobilt utstyr.

Referanser
----------

1. ↑  «Open Kernel Labs Software Surpasses Milestone of 1.5 Billion Mobile Device Shipments» (pressemelding). Open Kernel Labs. 19. januar 2012. Arkivert fra originalen 11. februar 2012. Besøkt 10. juli 2017.
**Lorenzo Lorraine Langstroth** (født 25. desember 1810 i Philadelphia i Pennsylvania i USA, død 6. oktober 1895) var birøkter, prest og lærer. Han anses for «Den amerikanske birøktens far»[].

Som ung viste han en ekstraordinær interesse for å observere insekters vaner. Han ble utdannet fra Yale University i 1831 og var deretter ansatt ved universitetet i 1834-1835. Etter dette var han kongregasjonalistisk prest ved forskjellige kirker i Massachusetts, blant annet ved *South Congregational Church* i Andover i Massachusetts i mai 1836.

Han ble gift med Anne Tucker (1812—23. januar 1873) fra Massachusetts. De fikk tre barn: James (1837), Anna (1841) og Harriet A. (1847).

I 1851 forbedret han bikuben ved å utstyre den med løstagbare skuffer og lokk, samt bigang. Dette system benyttes fortsatt i de aller fleste bikuber.
Bigangen er avstanden mellom rammen og kubeveggen eller neste etasjes ramme, beregnet for bienes bevegelsesfrihet. Langstroth oppdaget at for å lett kunne håndtere rammene, skal bigangen være mellom 5 og 11 mm. Om ikke målet er innen det området, bygger tambiene fast rammen, og den lette håndteringen av rammen går tapt. Langstroth patenterte sin bikubekonstruksjon og gjorde andre forbedringer som øket avkastningen i birøkten.

Referanser
----------

1. 1 2   Gemeinsame Normdatei, besøkt 4. mai 2014[Hentet fra Wikidata]
2. 1 2   GeneaStar, GeneaStar person-ID langstrothl[Hentet fra Wikidata]
3. 1 2   Find a Grave, oppført som Lorenzo Lorraine Langstroth, Find a Grave 4454, besøkt 9. oktober 2017[Hentet fra Wikidata]
4. 1 2   Social Networks and Archival Context, SNAC Ark-ID w62z28hw, besøkt 9. oktober 2017[Hentet fra Wikidata]
5. ↑   Gemeinsame Normdatei, besøkt 17. desember 2014[Hentet fra Wikidata]
6. ↑   Gemeinsame Normdatei, besøkt 1. januar 2015[Hentet fra Wikidata]
7. ↑   National Inventors Hall of Fame ID lorenzo-l-langstroth[Hentet fra Wikidata]

Eksterne lenker
---------------

* (en) Verker av L.L. Langstroth i Prosjekt Gutenberg
* (en) Scan of "Langstroth on the hive and the honey-bee" 1853 edition
* (en) L. L. Langstroth hos Find a Grave

  


|  |  |
| --- | --- |
| Oppslagsverk/autoritetsdata | Prabook **·** Geni **·** VIAF **·** GND **·** LCCN **·** ISNI **·** SUDOC **·** NKC **·** ICCU **·** CiNii
 |
**Impact investment** er en kapitalinvestering som er foretatt i den hensikt å utløse en samfunnsmessig effekt fremfor direkte økonomisk avkastning, selv om den også kan være økonomisk lønnsom. Impact investment favner over flere typer investeringer, både non-profit og for profit-investeringer, som mikrolån eller investering i sosiale tiltak. Denne type investeringer gir investorene en *blended value* – en kombinasjon av finansiell avkastning og sosiale resultater. På denne måten kan man finansiere tiltak som ellers ikke ville fått finansiell støtte fra for eksempel myndigheter eller tradisjonelle banker.

Eksempler på investorer er Muhammad Yunus og Grameen Bank, Den katolske kirken, Better Living Initiatives Global.

Referanser
----------

1. ↑  «Hva er Impact Investment?». *ferd.no* **(norsk)**. Arkivert fra originalen 21. juli 2020. Besøkt 20. juli 2020.
2. ↑  «The Catholic church becomes an impact investor». *The Economist*. ISSN 0013-0613. Besøkt 20. juli 2020.
3. ↑  «BLI Global». *BLI Global* **(engelsk)**. Besøkt 20. juli 2020.
***Danio*** er en slekt med små fisker i karpefamilien, som omfatter sebrafisk en populær akvarieart og en vanlig art innenfor forskning. 
De har to par lange skjeggtråder. De fleste artene i slekten har vannrette striper slik som sebrafisken. 
Artene blir mellom 4 og 15 cm lange.
De lever vanligvis ikke lenger enn ca. fem år.

I naturen spiser disse fiskene forskjellige akvatiske insekter, skalldyr, mark i tillegg til plankton.

Akvaristikk
-----------

De forskjellige medlemmene av gruppen *Danio* har ganske like krav til omgivelsene.

Alle artene leter hovedsakelig etter mat i vannflaten. I akvariet er de altetende og godtar mange typer fôr.
Når man kondisjonerer danioer for gyting, bør man gi dem rikelig med ferskfôr.

De er fredelige fisk som går godt sammen med andre fisk av tilsvarende størrelse i selskapsakvarier. De er stimfisk, og foretrekker å være i grupper på fire eller flere. Danioer foretrekker en pH på mellom 6 og 8, en hardhet på mellom 5 og 19 dGH, og en temperatur på mellom 18 og 24 grader celsius.

Danioer er blant de letteste akvariefiskene å få yngel på. De sprer eggene over substratet.

Eksterne lenker
---------------

* (en) *Danio* – oversikt og omtale av artene i WORMS-databasen Rediger på Wikidata

* (en) *Danio* i Encyclopedia of Life Rediger på Wikidata

* (en) *Danio* i Global Biodiversity Information Facility Rediger på Wikidata

* (en) *Danio* hos ITIS Rediger på Wikidata

* (en) *Danio* hos NCBI Rediger på Wikidata

* (en) *Kategori:Danio* – bilder, video eller lyd på Wikimedia Commons Rediger på Wikidata

* *Danio* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | NKC
 |